РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 51

от заседание на комисия ”Управление на собствеността”
към Пленума на Висшия съдебен съвет, проведено на 25.10.2017 г.

Днес, 25.10.2017 г., сряда, от 11,00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков
						  ЧЛЕНОВЕ: Стефан Гроздев
 Олга Керелска
                                                                                      Пламена Цветанова
                                                                                      Огнян Дамянов
                                                                                       Боян Новански
                                                                                       
ОТСЪСТВАЩИ: Няма.

           От администрацията на ВСС присъстват: инж. Дениза Павлова –началник на отдел „Инвестиции и строителство” и Владимир Димитров - старши експерт - юрист в дирекция „Управление на собствеността на съдебната власт“.

1. ОТНОСНО: Доклад от инж. Дениза Павлова, началник на отдел „Инвестиции и строителство“, относно капиталовите разходи по параграф 51-00 „Основен ремонт на ДМА“, за сведение.
	Г-жа Дениза Павлова представи своя доклад относно разходването на средствата по § 51-00 „Основен ремонт на придобиване на дълготрайни активи” на органите на съдебната власт за 2017 г., нови и преходни обекти, както и предприетите действия за реализиране на инвестиционната програма на Висш съдебен съвет. Г-жа Павлова докладва решението на Комисия „Бюджет и финанси”, получено в дирекция „Управление на собствеността на съдебната власт” на 24.10.2017 г., в отговор на което в оперативен порядък е изготвено окръжно писмо с изх. № ВСС-14240/24.10.2017 г. до административните ръководители на органите на съдебна власт, в качеството им на възложители, съгласно чл. 5, ал. 2, т. 7 от ЗОП, за предоставяне на необходимата информация в срок до 31 октомври 2017 г. за следното: на какъв етап са процедурите по възлагане на обществени поръчки за проектиране, строителство и инженеринг; каква част от предоставените финансови средства по § 51-00 „Основен ремонт на ДМА” са разходвани към настоящия момент; предвижда ли се усвояване на финансови средства по § 51-00 „Основен ремонт на ДМА” до 31.12.2017 г.  След обобщаване на постъпилата информация, изготвеният доклад ще бъде актуализиран и предоставен на Комисия „Бюджет и финанси”.

	Г-н Огнян Дамянов и г-жа Олга Керелска направиха предложения представения доклад да бъде допълнен с препоръки към административните ръководители на органите на съдебна власт, като бъде предвидено при започване на процедурите същите да бъдат канени в дирекция „Управление на собствеността”, с оглед получаване на допълнителни указания и осигуряване на съдействие при изготвяне на документацията. На определен период от време /2 два месеца/ от административните ръководители на органите на съдебна власт да бъде изисквана и обобщавана информация за провеждането на процедурите и усвояването на отпуснатите финансови средства.

С оглед на проведеното обсъждане,

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1.	ПРИЕМА за сведение доклада на инж. Дениза Павлова, началник на отдел „Инвестиции и строителство“, относно капиталовите разходи по параграф 51-00 „Основен ремонт на ДМА“, с направените препоръки и допълнения.

1.2.	ИЗПРАЩА доклада на инж. Дениза Павлова, началник на отдел „Инвестиции и строителство“, относно капиталовите разходи по параграф 51-00 „Основен ремонт на ДМА“, на Комисия „Бюджет и финанси”, във връзка с взето решение по протокол № 37/18.10.2017 г., т. 23, като информацията ще бъде актуализирана след обобщаване на постъпилата информация от органите на съдебна власт.

2. ОТНОСНО: Съгласуване на документация за провеждане на обществена поръчка с предмет: „Основен ремонт и преустройство на част от обществена сграда за нуждите на Районен съд гр. Асеновград“ по писмо рег. рег. № ВСС-12628/25.09.2017 г. на председателя на Районен съд гр. Асеновград.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ПРИЕМА становището на инж. Дениза Павлова – началник на отдел „Инвестиции и строителство” в дирекция „Управление на собствеността на съдебната власт”.
2.2. СЪГЛАСУВА документация за провеждане на обществена поръчка с предмет: „Основен ремонт и преустройство на част от обществена сграда за нуждите на Районен съд гр. Асеновград” по писмо с рег. № ВСС-12628/25.09.2017 г. на председателя на Районен съд гр. Асеновград.
2.3. ИЗПРАЩА решението по т. 2 от настоящия протокол ведно със становището на инж. Дениза Павлова – началник на отдел „Инвестиции и строителство” в дирекция „Управление на собствеността на съдебната власт” на председателя на Районен съд гр. Асеновград..

3. ОТНОСНО: Съгласуване на документация за провеждане на обществена поръчка с предмет: „Проектиране на основен ремонт и преустройство на сграда, находяща се в гр. Благоевград, ул. „Крали Марко“ № 2 за нуждите на Административен съд гр. Благоевград и Районна прокуратура гр. Благоевград“ по писмо рег. № ВСС-13815/13.10.2017 г. на председателя на Административен съд гр. Благоевград.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ПРИЕМА становището на инж. Дениза Павлова – началник на отдел „Инвестиции и строителство” в дирекция „Управление на собствеността на съдебната власт” и Петър Станков – началник на отдел „Управление и координиране цикъла на обществените поръчки” в дирекция „Правна”, АВСС.
3.2. СЪГЛАСУВА документация за провеждане на обществена поръчка с предмет: „Проектиране на основен ремонт и преустройство на сграда, находяща се в гр. Благоевград, ул. „Крали Марко“ № 2 за нуждите на Административен съд гр. Благоевград и Районна прокуратура гр. Благоевград“, рег. № ВСС-13815/13.10.2017 г. на председателя на Административен съд гр. Благоевград.
3.3. ИЗПРАЩА решението по т. 3 от настоящия протокол ведно със становището на инж. Дениза Павлова – началник на отдел „Инвестиции и строителство” в дирекция „Управление на собствеността на съдебната власт” и Петър Станков – началник на отдел „Управление и координиране цикъла на обществените поръчки” в дирекция „Правна”, АВСС, на председателя на Административен съд гр. Благоевград.

4. ОТНОСНО: Писмо от председателя на Окръжен съд гр. Русе с вх. № ВСС-12866/29.09.2017 г. с искане за отпускане на средства за довършване на пожароизвестителната инсталация в Съдебната палата на стойност 26 719,20 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

4.1. НЕ ДАВА съгласие за отпускане на средства за довършване на пожароизвестителната инсталация в Съдебна палата гр. Русе.
Мотиви: Доизграждането на пожароизвестителната инсталация в сградата е предвидено в инвестиционната програма на Висшия съдебен съвет за 2017 г.

5. ОТНОСНО: Осъществяване на контрол и приемане на изпълнението на Договор № ВСС-13166 от 02.10.2017 г. сключен между ВСС и „СТРОЙИНЖЕНЕРИНГ-В“ ЕООД с предмет „Текущ ремонт – вътрешно латексово боядисване и съпътстващи дейности в сградата на Висшия съдебен съвет, ул. „Екзарх Йосиф“, гр. София“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. ПРЕДЛАГА на Главния секретар на Висшия съдебен съвет да упълномощи инж. Дениза Павлова – началник на отдел „Инвестиции и строителство”, дирекция „Управление на собствеността на съдебната власт” да осъществява контрол по изпълнението на Договор № ВСС-13166/02.10.2017 г., сключен между Висш съдебен съвет и „СТРОЙИНЖЕНЕРИНГ-В” ЕООД с предмет „Текущ ремонт – вътрешно латексово боядисване и съпътстващи дейности в сградата на Висшия съдебен съвет, ул. „Екзарх Йосиф”, гр. София, да дава необходимите указания, да оказва съдействие на Изпълнителя по повод изпълнение на задълженията му по договора, както и да подписва платежните и други документи по време на изпълнение на същия.
	5.2. ИЗПРАЩА решението по т. 5 от настоящия протокол на главния секретар на ВСС.

6. ОТНОСНО: Писмо от ДП „Затворно дело” с вх. № ВСС-11983/05.09.2017 г. с искане за освобождаване на гаранция за добро изпълнение по приключил договор.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. ПРЕДЛАГА на Комисия „Бюджет и финанси” съобразно изложените мотиви да даде съгласие за освобождаване на внесената от ДП „Затворно дело” гаранция за добро изпълнение по договор № 93-00-252/08.08.2013 г. с Министерство на правосъдието за изпълнение на обект: „Проектиране и извършване на строително-монтажни работи по преустройство на съществуваща четириетажна административна сграда за нуждите на Районен съд гр. Петрич, Районна прокуратура гр. Петрич, СИС, АВ и ОЗ „Охрана”, находяща се в гр. Петрич, ул. „Лазар Маджаров” № 3, в размер на 33 660 лв., поради изчерпване на предмета на договора.

7. ОТНОСНО: Сключен Договор № ВСС-13119/02.10.2017 г. между ВСС и „ЕКСА – Арт” ЕООД с предмет „Изработване и актуализация на заснемане и инвестиционен проект за обект: „Извършване на строителни работи – пети етап по преустройство на ІV-ти етаж на Съдебна палата, бул. „Витоша” № 2”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. ПРЕДЛАГА на Главния секретар на Висшия съдебен съвет да упълномощи инж. Димитър Шиклев – главен експерт в дирекция „Управление на собствеността на съдебната власт” да осъществява контрол по изпълнението на Договор № ВСС-13119/02.10.2017 г., сключен между Висш съдебен съвет и „ЕКСА Арт” ЕООД с предмет „Изработване и актуализация на заснемане и инвестиционен проект за обект: „Извършване на строителни работи – пети етап по преустройство на ІV-ти етаж на Съдебна палата, бул. „Витоша” № 2”, да дава необходимите указания, да оказва съдействие на Изпълнителя по повод изпълнение на задълженията му по договора, както и да подписва платежните и други документи по време на изпълнение на същия.
	7.2. ИЗПРАЩА решението по т. 7 от настоящия протокол на главния секретар на ВСС.

8. ОТНОСНО: Писмо от председателя на Окръжен съд гр. Кюстендил с вх. № ВСС-12639/25.09.2017 г. с искане за отпускане на средства за вътрешен текущ ремонт на два кабинета на стойност 2 300 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. Извършването на разход за текущ ремонт на две помещения в Окръжен съд гр. Кюстендил е необходимо. Стойността на разхода е определена на 2 290 лв. с ДДС, съгласно най-изгодната оферта.
8.2. ИЗПРАЩА решението по т. 8 от настоящия протокол на Комисия „Бюджет и финанси”, за корекция на бюджета на Окръжен съд гр. Кюстендил.

9. ОТНОСНО: Писмо от председателя на Районен съд гр. Кюстендил с вх. № ВСС-12321/15.09.2017 г. и ВСС-12321/20.10.2017 г. с искане за отпускане на средства за вътрешен текущ ремонт на кабинети /20 000 лв./, обзавеждането им /18 000 лв./ и оборудване с 8 /осем/ броя климатици /9 951,00 лв./ на обща стойност 47 951 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. Извършването на разход за текущ ремонт на помещения в Районен съд гр. Кюстендил е необходимо. Стойността на разхода е определена на 19 719 лв. с ДДС, съгласно най-изгодната оферта.
9.2. Извършването на разход за обзавеждане на помещения в Районен съд гр. Кюстендил е необходимо. Стойността на разхода е определена на 18 000 лв. с ДДС, съгласно сбор от най-изгодните оферти.
9.3. Извършването на разход за доставка и монтаж на климатици /3 бр. Х 1 190,68 лв. и 5 бр. Х 1 275,75 лв./ за помещения в Районен съд гр. Кюстендил е необходимо. Стойността на разхода е определена, съгласно най-изгодната оферта.
9.4. ИЗПРАЩА решението по т. 9 от настоящия протокол на Комисия „Бюджет и финанси”, за корекция на бюджета на Районен съд гр. Кюстендил.

10. ОТНОСНО: Писмо от председателя на Районен съд гр. Варна с вх. № ВСС-12602/27.09.2017 г. с искане за отпускане на средства за извършване на текущ ремонт на коридори и помещения на стойност 20 135,26 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. Извършването на разход за текущ ремонт на коридори и  помещения в Районен съд гр. Варна е необходимо. Стойността на разхода е определена на 20 136 лв. с ДДС, съгласно най-ниската оферта.
10.2. ИЗПРАЩА решението по т. 10 от настоящия протокол на Комисия „Бюджет и финанси”, за корекция на бюджета на Районен съд гр. Варна.

11. ОТНОСНО: Писмо от председателя на Районен съд гр. Левски с вх. № ВСС-9703/04.09.2017 г. с приложения към искане за отпускане на средства за извършване  на  текущ  ремонт  на  вход и арестантски помещения на стойност 6 191,47 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. Извършването на разход за текущ ремонт на вход и арестантски помещения в Районен съд гр. Левски е необходимо. Стойността на разхода е определена на 6 192 лв. с ДДС, съгласно най-ниската оферта.
11.2. ИЗПРАЩА решението по т. 11 от настоящия протокол на Комисия „Бюджет и финанси”, за корекция на бюджета на Районен съд гр. Левски.

12. ОТНОСНО: Писмо от председателя на Районен съд гр. Сливен с вх. № ВСС-12352/18.09.2017 г. с искане за отпускане на средства за закупуване на офис столове за зали и кабинети, на стойност 11 269 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. Извършването на разход за закупуване на офис столове за зали и кабинети в Районен съд гр. Сливен е целесъобразно. Стойността на разхода е определена на 6 912 лв. с ДДС, съгласно приетите лимити.
12.2. ИЗПРАЩА решението по т. 12 от настоящия протокол на Комисия „Бюджет и финанси”, за корекция на бюджета на Районен съд гр. Сливен.

13. ОТНОСНО: Писмо от председателя на Районен съд гр. Харманли с вх. № ВСС-12079/08.09.2017 г. с искане за отпускане на средства за вътрешен текущ ремонт на две помещения на стойност 4 248,94 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1. Извършването на разход за текущ ремонт на две помещения в Районен съд гр. Харманли е необходимо. Стойността на разхода е определена на 4 249 лв. с ДДС, съгласно най-ниската оферта.
13.2. ИЗПРАЩА решението по т. 13 от настоящия протокол на Комисия „Бюджет и финанси”, за корекция на бюджета на Районен съд гр. Харманли.

14. ОТНОСНО: Доклад от Владимир Димитров – старши експерт – юрисконсулт в отдел „Управление на собствеността”, дирекция „Управление на собствеността на съдебната власт” относно приложението на § 83 от ПЗР на ЗИДЗСВ, за запознаване.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

14.1. ПРИЕМА за запознаване доклада от Владимир Димитров – старши експерт – юрисконсулт в отдел „Управление на собствеността”, дирекция „Управление на собствеността на съдебната власт” относно приложението на § 83 от ПЗР на ЗИДЗСВ.
14.2. УПЪЛНОМОЩАВА г-н Евгени Диков – председател на Комисия „Управление на собствеността” да организира провеждането на среща с министъра на правосъдието по въпроса, повдигнат в доклада на г-н Владимир Димитров – старши експерт – юрисконсулт в отдел „Управление на собствеността”, дирекция „Управление на собствеността на съдебната власт” относно приложението на § 83 от ПЗР на ЗИДЗСВ.

15. ОТНОСНО: Становище от Владимир Димитров – старши експерт – юрисконсулт в отдел „Управление на собствеността”, дирекция „Управление на собствеността на съдебната власт” относно писма от директора на Национален институт на правосъдието  с вх. № ВСС-13818/13.10.2017 г. и № ВСС-13819/13.10.2017 г. за упълномощаване като възложител на обществени поръчки по реда на ЗОП и допълване на решение на Пленума на ВСС по протокол № 25/03.08.2017 г. т. 2.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

15.1. Не приема предложението на директора на НИП да инициира процедура за упълномощаването му за възложител на обществени поръчки по смисъла на ЗОП и за добавяне на директора на НИП в решение по Протокол № 25/03.08.2017 г., т. 2.
15.2. ВЪЗЛАГА на дирекция „Управление на собствеността на съдебната власт” да информира писмено директора на НИП за хода на обществената поръчка за проектиране – обособена позиция № 4 – Изработване на геотехническа експертиза за терена и проектиране на конструктивното укрепване на почивна база „Св. Св. Константин и Елена”.
15.3. ВЪЗЛАГА на дирекция „Управление на собствеността” да подготви информация за състоянието на сградния фонд на Националния институт по правосъдие и ползваните от него паркоместа, находящи се на ул. „Екзарх Йосиф” 12, гр. София.

16. ОТНОСНО: Писмо от областния управител на област Ловеч с вх. № 11-07-2052/16.10.2017 г. за предоставяне безвъзмездно за управление на част от имот, находящ се в гр. Луковит, ул. „Милин камък” № 2, предоставен със заповед № РД-08-50/09.08.2017 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

16.1. Предлага на Пленума на ВСС да упълномощи представляващият ВСС  да сключи договор с областният управител на област Ловеч за безвъзмездно предоставяне правото на управление  на недвижим имот - частна държавна собственост, подробно описан в Акт за частна държавна собственост № 2530/17.12.2010 г. и АЧДС № 2958/02.03.2017 г. за поправка на АЧДС № 2530, съставляващ поземлен имот с идентификатор 44327.502.2205 по КККР на гр.Луковит с административен адрес ул.“Милин камък“ № 2 , а именно:
1.	Сграда с идентификатор 44327-502.2205.1 на 5 етажа със ЗП 345 кв.м. без обектите, предоставени за управление на Министерство на икономиката и енергетиката, трафопост на „Електроразпределение-Плевен“ ЕАД, находящ се на партера и помещение, обособено за кафе-клуб на партера  със самостоятелен вход, ведно със съответните идеални части от поземлен имот с класификатор 44327.502.2205 с площ от 1542 кв.м.
2.	Сграда с идентификатор   44327.502.2205.2 /киносалон/ на 1-ви етаж със ЗП 214 кв.м., функционално свързан с административната сграда.                                                                                                       
16.2. ВНАСЯ предложението като редовна точка в следващото заседание на Пленума на ВСС.   

17. ОТНОСНО: Доклад от Лидия Кирилова – главен експерт в дирекция „Управление на собствеността на съдебната власт” относно уреждане на взаимоотношенията между Министерство на вътрешните работи и Пленума на Висшия съдебен съвет, свързани със собствеността на имотите, предоставени за нуждите на Следствените отдели към окръжните прокуратури в страната.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

17.1.	ПРИЕМА за сведение доклада от Лидия Кирилова – главен експерт в дирекция „Управление на собствеността на съдебната власт“. 
17.1.1.	ОПРЕДЕЛЯ инж. Лидия Кирилова – главен експерт в дирекция „УССВ“ и Владимир Димитров – старши експерт-юрист в дирекция „УССВ“ за участие в работна среща с представители на МВР за обсъждане и изясняване на реда за действие по уреждане на имотните взаимоотношения между МВР и Пленума на ВСС. 
17.1.2.	Предложенията по т. 17.1.1 да се обобщят в протокол от проведената работна среща, който да се представи на комисията.
17.2.	ИЗПРАЩА решението по т. 17.1.1 на министъра на вътрешните работи за определяне на експерти от страна на МВР.

18. ОТНОСНО: Доклад от Надя Горгорова – младши експерт в дирекция „Управление на собствеността на съдебната власт” относно Заповед № РД-09-41/06.10.2017 г. от Областен управител на Област Бургас, относно отпаднала необходимост за нуждите на съдебната власт на имот – частна държавна собственост, находящ се в гр. Поморие, ул. „Патриарх Евтимий” № 5, постъпила в АВСС с рег. № ВСС-13648/11.10.2017 г.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

18.1. Предлага на г-н Димитър Тончев - главен секретар на Висш съдебен съвет, да издаде Заповед с която да определи представители за Висш съдебен съвет от дирекция „Управление на собствеността на съдебната власт“, съгласно Заповед № РД-09-41/06.10.2017 г. на Областен управител на Област Бургас, във връзка с предаването на недвижим имот – частна държавна собственост, представляващ поземлен имот с идентификатор № 57491.502.167 по КККР на гр. Поморие, ул. „Патриарх Евтимий“ № 5, с площ 431 кв.м.
	18.2. ИЗПРАЩА решението по т. 18 от настоящия протокол на главния секретар на ВСС.
19. ОТНОСНО: Доклад от Анжела Цветанова – старши експерт – юрист в дирекция „Управление на собствеността” относно прекратяване на договор за наем на ведомствено жилище, с адрес: гр. Казанлък, ул. „Княз Александър Батенберг” № 7, вх. Б, ет. 3, ап. 17 и освобождаване на същото.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

19.1. ПРИЕМА предложението в доклада за прекратяване на договора за отдаване под наем на недвижим имот – частна държавна собственост № 93-00-405/02.07.2015 г., на основание чл. 10, ал. 1, т. 2 от същия, поради прекратяване на трудовото правоотношение на наемателя Константин Константинов – бивш прокурор в РП гр. Казанлък, като освобождаването и предаването на ведомственото жилище - апартамент № 17, гр. Казанлък, ул. „Княз Ал. Батенберг“ № 7, вх. Б, ет. 3 от наемателя на ВСС се извърши в десетдневен срок от решението на КУС.
19.2. ОПРЕДЕЛЯ Анжела Цветанова - старши експерт-юрист в дирекция УССВ, Надя Горгорова – младши експерт-икономист в дирекция УССВ и резервен служител Владимир Димитров - ст. експерт-юрисконсулт в дирекция УССВ да приемат апартамент № 17, гр. Казанлък, ул. „Княз Ал. Батенберг“ № 7, вх. Б, ет. 3 от наемателя в срока по т. 1 и след изплащане на всички разходи, свързани с имота. За приемателно–предавателните действия да се състави и подпише протокол, отразяващ действителното състояние на имота. Оригинален екземпляр от протокола да се приложи към досието на имота, съхраняващо се в дирекция УССВ. Копие от същия да се изпрати на дирекция БФ за сведение.

20. ОТНОСНО: Определяне на ден и час за провеждане на заседанията на комисията.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

20.1. ОПРЕДЕЛЯ ден от седмицата и час за провеждане на заседанията на Комисия „Управления на собствеността” към Пленума на Висшия съдебен съвет – сряда от 10,30 часа.
20.2. ИЗПРАЩА решението по т. 20 от настоящия протокол на Главния секретар на ВСС и на директор дирекция „Организационно-административна дейност” в АВСС, за сведение.

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /П/

								           ЕВГЕНИ ДИКОВ